Ստեֆան Սիմիչ

**Ստեֆան Սիմիչ** (, ), չեխ պրոֆեսիոնալ ֆուտբոլիստ։ Ներկայումս հանդես է գալիս Հայդուկ Սպլիտի և Չեխիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Միլան
Ֆուտբոլիստի կարիերան Սիմիչը սկսել է Սլավիա Պրահայում։ Իր առաջին պրոֆեսիոնալ պայմանագիրը կնքեց 2010 թվականի դեկտեմբերին։ 2012 թվականին Ջենոա տեղափոխվելուց հետո, 2013 թվականին Սիմիչը միացավ Միլանի ակադեմիային։ 2014 թվականի ամռանը չեխը 1 տարվա վարձավճարով տեղափոխվեց Վարեզե։ Իր պրոֆեսիոնալ դեբյուտը նշեց օգոստոսի 17-ին՝ Իտալիայի գավաթի Յուվե Ստաբիայի դեմ խաղում։ Առաջին հանդիպումը Սերիա B-ում անցկացրեց սեպտեմբերի 23-ին՝ Լիվորնոյի դեմ խաղում։ Դեկտեմբերի 6-ին նա գոլային փոխանցման հեղինակ դարձավ Վիրտուս Էնտելայի դեմ խաղում։ Վարեզեի կազմում Սիմիչը անցկացրեց 20 հանդիպում։

2016 թվականի հուլիսի 7-ին Սիմիչը վարձավճարով միացավ Մուսկրոն Պերյուվելզին։ Իր դեբյուտը ակումբի կազմում նշեց հուլիսի 30-ին՝ Անդերլեխտի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 17-ին՝ Վեստերլոյի դեմ խաղում։ Մուսկրոնի կազմում չեխը անցկացրեց 32 հանդիպում՝ դառնալով 2 գոլի հեղինակ։ 2017 թվականի օգոստոսի 31-ին Սիմիչը 1 տարվա վարձավճարով տեղափոխվեց Կրոտոնե։ Իր դեբյուտը Սերիա A-ում նշեց հոկտեմբերի 1-ին՝ փոխարինման մտնելով ՍՊԱԼ-ի դեմ խաղում։ Առաջին հանդիպումը թիմի մեկնարկային կազմում անցկացրեց հոկտեմբերի 25-ին՝ Ռոմայի դեմ խաղում։ Կրոտոնեի կազմում Սիմիչը անցկացրեց 10 հանդիպում։

Իր առաջին և միակ հանդիպումը Միլանի առաջին թիմի կազմում Սիմիչը անցկացրեց 2018 թվականի նոյեմբերի 29-ին՝ մեկնարկային կազմում խաղադաշտ դուրս գալով Եվրոպայի Լիգայի խմբային փուլի Դյուդելանժի դեմ խաղում։ 2019 թվականի հունվարի 24-ին չեխը մինչև մրցաշրջանի ավարտը վարձավճարով միացավ Ֆրոզինոնեին, սակայն ակումբի կազմում չանցկացրեց ոչ մի հանդիպում։

### Հայդուկ Սպլիտ
2019 թվականի հուլիսի 1-ին Սիմիչը 4 տարվա պայմանագիր կնքեց Հայդուկ Սպլիտի հետ։ Իր դեբյուտը ակումբի կազմում նշեց 2019 թվականի հուլիսի 9-ին՝ Եվրոպայի Լիգայի որակավորման առաջին փուլի Գզիրա Յունայթեդի դեմ խաղում։ Առաջին հանդիպումը Խորվաթիայի առաջնությունում անցկացրեց հուլիսի 21-ին՝ Իստրա 1961-ի դեմ խաղում և այս խաղում դառնալով գոլի հեղինակ։

## Միջազգային կարիերա
Սիմիչը իրավասու էր ներկայացնել է Բոսնիա և Հերցեգովինան, Չեխիան ու Խորվաթիան միջազգային ասպարեզում։ Նա հանդես է եկել Չեխիայի բոլոր տարիքային երիտասարդական հավաքականներում։ 2017 թվականին Սիմիչը մինչև 21 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում, իսկ Չեխիան դուրս մնաց խմբային փուլից։

Չեխիայի ազգային հավաքականում իր դեբյուտը Սիմիչը նշեց 2017 թվականի նոյեմբերի 11-ին՝ Կատարի դեմ ընկերական խաղում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 26-ի դրությամբ*

### Միջազգային վիճակագրություն
*2019 թվականի օգոստոսի 26-ի դրությամբ*

## Ծանոթագրություններ

## Արտաքին հղումներ
* Սիմիչի պաշտոնական Ինստագրամի էջը
* Սիմիչը transfermarkt-ում
* Սիմիչը soccerbase.com-ում
* Սիմիչը WhoScored.com կայքում
* Սիմիչը Հայդուկ Սպլիտի պաշտոնական կայքում
* Սիմիչը ՈւԵՖԱ-ի պաշտոնական կայքում

Կատեգորիա:Իտալիայի լեգեոներ ֆուտբոլիստներ
Կատեգորիա:Կրոտոնեի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Մուսկրոն Պերյուվելզի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Վարեզեի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրոզինոնեի ֆուտբոլիստներ